62018TJ0165_INF
Üldkohtu (üheksas koda laiendatud koosseisus) 12. veebruari 2020. aasta otsus – Kahimbi Kasagwe vs. komisjon
(kohtuasi T-165/18)
Ühine välis- ja julgeolekupoliitika – Piiravad meetmed seoses olukorraga Kongo Demokraatlikus Vabariigis – Rahaliste vahendite külmutamine – Hageja nime osutatud isikute loetellu jätmise pikendamine – Põhjendamiskohustus – Kaitseõigused – Nõukogu kohustus edastada uued asjaolud, mis õigustavad piiravate meetmete kehtivuse pikendamist – Õigusnormi rikkumine – Ilmne hindamisviga – Omandiõigus – Õigus era- ja perekonnaelu austamisele – Proportsionaalsus – Süütuse presumptsioon – Õigusvastasuse vastuväide
1.
Institutsioonide aktid – Põhjendamine – Kohustus – Ulatus – Kongo Demokraatliku Vabariigi vastu suunatud piiravad meetmed – Nende isikute rahaliste vahendite külmutamine, kes õõnestavad õigusriigi põhimõtet või on seotud tegevusega, mis kujutab endast inimõiguste rasket rikkumist – Miinimumnõuded
(ELTL artikkel 296; nõukogu otsus 2010/788/ÜVJP, mida on muudetud otsusega (ÜVJP) 2017/2282, II lisa)
(vt punktid 32 ja 34–36)
2.
Ühine välis- ja julgeolekupoliitika – Kongo Demokraatliku Vabariigi vastu suunatud piiravad meetmed – Nende isikute rahaliste vahendite külmutamine, kes õõnestavad õigusriigi põhimõtet või on seotud tegevusega, mis kujutab endast inimõiguste rasket rikkumist – Kohustus esitada põhjenduses selliste meetmete aluseks olevad individuaalsed ja konkreetsed põhjused – Otsus, mis on tehtud huvitatud isikule teadaolevas kontekstis, mis võimaldab tal mõista tema suhtes võetud meetme ulatust
(ELTL artikkel 296; nõukogu otsus 2010/788/ÜVJP, mida on muudetud otsusega (ÜVJP) 2017/2282, II lisa)
(vt punktid 33 ja 41–45)
3.
Euroopa Liidu õigus – Põhimõtted – Kaitseõigused – Õigus tõhusale kohtulikule kaitsele – Kongo Demokraatliku Vabariigi vastu suunatud piiravad meetmed – Nende isikute rahaliste vahendite külmutamine, kes õõnestavad õigusriigi põhimõtet või on seotud tegevusega, mis kujutab endast inimõiguste rasket rikkumist – Kohustus teha teatavaks vastu võetud otsuste aluseks olevad individuaalsed ja konkreetsed põhjused – Kohustus võimaldada puudutatud isikul tõhusalt esitada oma seisukoht tema vastu kasutatud põhjenduste kohta – Ulatus
(Euroopa Liidu põhiõiguste harta, artikli 41 lõike 2 punkt a; nõukogu otsus 2010/788/ÜVJP, mida on muudetud otsusega (ÜVJP) 2017/2282, II lisa)
(vt punktid 49, 50 ja 52)
4.
Ühine välis- ja julgeolekupoliitika – Kongo Demokraatliku Vabariigi vastu suunatud piiravad meetmed – Rahaliste vahendite külmutamine – Kaitseõigused – Hilisem otsus, millega jäeti hageja nimi nende isikute loetellu, keda need meetmed puudutavad – Uute põhjenduste puudumine – Nõukogu kohustus teha puudutatud isikule teatavaks uued asjaolud, mida võeti arvesse piiravate meetmete korrapärasel läbivaatamisel – Puudutatud isikule uute asjaolude teatavakstegemine, et tal oleks võimalik esitada märkusi – Puudumine – Kaitseõiguste rikkumine
(Nõukogu otsus 2010/788/ÜVJP, mida on muudetud otsusega (ÜVJP) 2017/2282, artikli 9 lõige 2 ja II lisa)
(vt punktid 54–61, 64 ja 67)
5.
Euroopa Liidu õigus – Põhimõtted – Kaitseõigused – Kongo Demokraatliku Vabariigi vastu suunatud piiravad meetmed – Institutsioonide kohustus teha puudutatud isikule teatavaks uued asjaolud, mida võeti arvesse piiravate meetmete korrapärasel läbivaatamisel – Ulatus – Akti õigusvastasus, mis sõltub selle tõendamisest, et nimetatud kohustuse rikkumine võis menetlust mõjutada – Mõju puudumine käesolevas asjas
(Nõukogu otsus 2010/788/ÜVJP, mida on muudetud otsusega (ÜVJP) 2017/2282, II lisa)
(vt punktid 68–71, 73 ja 76)
6.
Ühine välis- ja julgeolekupoliitika – Kongo Demokraatliku Vabariigi vastu suunatud piiravad meetmed – Kohaldamisala – Isikud, kes on takistanud konsensusliku ja rahumeelse lahenduse saavutamist toimuvateks valimisteks, sealhulgas vägivallaaktide toimepanemise, repressioonide või vägivalla õhutamisega või õõnestades õigusriigi põhimõtet – Mõiste – Isikud, kes on need teod toime pannud minevikus, sõltumata sellest, et puuduvad tõendid nende seotuse või osalemise kohta nendes tegudes praegu – Hõlmamine – Tõlgendus, mida toetab võimalus pikendada piiravate meetmete kehtivust – Soovitav toime
(Nõukogu otsus 2010/788/ÜVJP, mida on muudetud otsustega (ÜVJP) 2016/2231 ja (ÜVJP) 2017/2282, artikli 3 lõike 2 punkt a ja artikli 9 lõige 2)
(vt punktid 81–84 ja 86)
7.
Euroopa Liit – Institutsioonide aktide seaduslikkuse kohtulik kontroll – Kongo Demokraatliku Vabariigi vastu suunatud piiravad meetmed – Kontrolli ulatus – Hageja kandmine vaidlustatud otsusele lisatud loetellu tema teenistusülesannete tõttu – Dokument, millega üldsusel on võimalik tutvuda ning mis tõendab õigusriigi põhimõtte õõnestamist – Tõendusjõud – Tõendite vaba hindamise põhimõte
(Euroopa Liidu põhiõiguste harta, artikkel 47; nõukogu raamotsus 2010/788/ÜVJP, mida on muudetud otsusega (ÜVJP) 2017/2282, II lisa)
(vt punktid 93–95, 97, 101 ja 110)
8.
Ühine välis- ja julgeolekupoliitika – Kongo Demokraatliku Vabariigi vastu suunatud piiravad meetmed – Nende isikute rahaliste vahendite külmutamine, kes õõnestavad õigusriigi põhimõtet või on seotud tegevusega, mis kujutab endast inimõiguste rasket rikkumist – Kriteeriumid –Teenistusülesanded, millega pannakse vastutama tsiviilelanikkonna allasurumise või õigusriigi põhimõtte järgimise eest – Hindamisviga – Puudumine
(Nõukogu otsus 2010/788/ÜVJP, mida on muudetud otsustega (ÜVJP) 2016/2231 ja (ÜVJP) 2017/2282, II lisa)
(vt punktid 115–118)
9.
Ühine välis- ja julgeolekupoliitika – Kongo Demokraatliku Vabariigi vastu suunatud piiravad meetmed – Nende isikute rahaliste vahendite külmutamine, kes õõnestavad õigusriigi põhimõtet või on seotud tegevusega, mis kujutab endast inimõiguste rasket rikkumist – Omandiõiguse piirangud – Proportsionaalsuse põhimõtte rikkumine – Puudumine
(ELL artikli 3 lõige 5, artikli 21 lõike 2 punktid b ja c ning artikkel 29 ja ELTL artikli 215 lõige 2; Euroopa Liidu põhiõiguste harta, artikli 17 lõige 1 ja artikli 52 lõige 1; nõukogu otsus 2010/788/ÜVJP, mida on muudetud otsustega (ÜVJP) 2016/2231 ja (ÜVJP) 2017/2282, artikli 5 lõige 1)
(vt punktid 123–136)
10.
Ühine välis- ja julgeolekupoliitika – Kongo Demokraatliku Vabariigi vastu suunatud piiravad meetmed – Õigusriigi põhimõtet õõnestavate ja inimõiguste raskete rikkumiste toimepanemisega seotud isikute sisenemise ja läbisõidu keeld ning rahaliste vahendite külmutamine – Õiguse eraelu austamisele ja liidus vabalt liikumise piirang – Proportsionaalsuse põhimõtte rikkumine – Puudumine
(Euroopa Liidu põhiõiguste harta, artikkel 7; nõukogu otsus 2010/788/ÜVJP, mida on muudetud otsusega (ÜVJP) 2017/2282)
(vt punktid 137 ja 138)
11.
Euroopa Liidu õigus – Põhimõtted – Põhiõigused – Süütuse presumptsioon – Otsus külmutada teatud isikute ja üksuste rahalised vahendid seoses olukorraga Kongo Demokraatlikus Vabariigis – Kooskõla nimetatud põhimõttega – Tingimused
(Euroopa Liidu põhiõiguste harta, artikli 48 lõige 1; nõukogu otsus 2010/788/ÜVJP, mida on muudetud otsusega (ÜVJP) 2017/2282, artikli 5 lõige 1 ja artikkel 9)
(vt punktid 139–145)
12.
Õigusvastasuse vastuväide – Ulatus – Aktid, mille õigusvastasusele saab viidata – Vaidlustatud otsuse aluseks olev üldakt – Õigusliku seose vajalikkus vaidlustatud akti ja vaidlusaluse üldakti vahel – Puudumine – Vastuvõetamatus
(ELTL artikkel 277; nõukogu otsus 2010/788/ÜVJP, artikli 3 lõike 2 punkt a; nõukogu määrus nr 1183/2005, artikli 2b lõike 1 punkt a)
(vt punktid 149 ja 150)
13.
Euroopa Liit – Institutsioonide aktide seaduslikkuse kohtulik kontroll – Kongo Demokraatliku Vabariigi vastu suunatud piiravad meetmed – Kontrolli ulatus – Piiratud kontroll üldnormide üle – Piiravate meetmete vastuvõtmise kriteeriumid – Takistus konsensusliku ja rahumeelse lahenduse saavutamisele toimuvateks valimisteks, sealhulgas vägivallaaktide toimepanemise, repressioonide või vägivalla õhutamisega või õõnestades õigusriigi põhimõtet – Ulatus – Õiguskindluse põhimõtte austamine, mis nõuab, et õigusnormid oleksid selged, täpsed ja õiguslike tagajärgede suhtes ettenähtavad
(ELL artikli 3 lõige 5 ja artikli 21 lõike 2 punktid b ning c; ELTL artikli 275 lõige 2d; nõukogu otsus 2010/788/ÜVJP, artikli 3 lõike 2 punkt a ja otsus (ÜVJP) 2016/2231, põhjendused 3 ning 4; nõukogu määrus nr 1183/2005)
(vt punktid 151–161)
Ese
ELTL artikli 263 alusel esitatud nõue tühistada nõukogu 11. detsembri 2017. aasta otsus (ÜVJP) 2017/2282, millega muudetakse otsust 2010/788/ÜVJP, mis käsitleb Kongo Demokraatliku Vabariigi vastu suunatud piiravaid meetmeid (ELT 2017, L 328, lk 19), hagejat puudutavas osas.
Resolutsioon
1.
Jätta hagi rahuldamata.
2.
Mõista kohtukulud välja Delphin Kahimbi Kasagwelt.